Yakobo olwenyo ki lamalaika wek enong gin mo ma pire tek adada—mot pa Jehovah. (Acak 32:24-31; Koc 12:3, 4) Wan kono? Tika watye ka tute matek me lubo cik pa Jehovah wek wanong motte? Me labolle, ka mitte ni wayer i kin cito i cokke ki tic pi cawa malac i gang ticwa, ci mene ma wabiyero? Ka wamiyo cawawa, kerowa, ki dong jami ma watye kwede bot Jehovah, ci en ‘biminiwa mot madwong.’ (Mal 3:10) En bitirowa, bigwokowa, dok biminiwa jami ma mitte.—Mat 6:33; Ibru 13:5.
NEN VIDIO MA WIYE TYE NI KET CWINYI I KOM YUB ME CWINY, CI IGAM LAPENY MAGI:
Gin mo ma lamego-ni maro odoko ariya bote nining?
Dog ticwa twero doko ariya botwa nining?
Pingo onongo mitte ni Temceo omedde ki keto yub me cwiny kadi bed ni onongo dong tye dano muteggi i yo me cwiny?—1Tem 4:16
Watwero nyuto tic ma pire tek loyo botwa nining?